
ΑΝΑΚΟΙΝΩΣΗ

Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Εταιρείας Περιορισμένης Ευθύνης με την επωνυμία  «VIRTUAL ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ»   και  δ.τ. «VIRTUAL LTD»
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ

Την 17/01/2014   καταχωρήθηκε με ΚΑΚ 141347 στο Γενικό Εμπορικό Μητρώο η με Αριθ.127  πράξη της Συμβολαιογράφου Ξάνθης ΦΩΤΟΥΛΑ ΚΩΝΣΤΑΝΤΙΝΟΥ ΚΑΝΑΒΟΥΡΗ, περί τροποποίησης και κωδικοποίησης του καταστατικού της Εταιρείας Περιορισμένης Ευθύνης με την επωνυμία «VIRTUAL ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ»   και  δ.τ. «VIRTUAL LTD» ( που η σύσταση της καταχωρήθηκε στο Πρωτοδικείο Ξάνθης με αύξοντα αριθμό 13/4-12-2007, περίληψη δε αυτού δημοσιεύθηκε  στο Δελτίο Ανωνύμων Εταιριών  και Εταιριών Περιορισμένης Ευθύνης στο με αριθμό 596/25-1-2008 φύλλο  Εφημερίδας της Κυβέρνησης (ΦΕΚ ΑΕ-ΕΠΕ)) που γράφτηκε στο Γ.Ε.ΜΗ. στις 3-4-2011 με αριθμό ΓΕΜΗ 012738146000, που εδρεύει στο Δήμο Ξάνθης  σύμφωνα με την οποία 1) Ο Παναγιώτης ΤΣΟΥΚΑΠΑΣ του Δημόκριτου και  2)ο Παναγιώτης Τσουκάπας ως πληρεξούσιος, αντιπρόσωπος και αντίκλητος της εταιρίας περιορισμένης ευθύνης με την επωνυμία «PROGRESS ADVISORS ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και τον διακριτικό τίτλο «PROGRESS ADVISORS Ε.Π.Ε.» ως μοναδικοί εταίροι της ως άνω εταιρείας, σε εκτέλεση της από 16-12-2013 απόφαση της Έκτακτης Γενικής Συνέλευσης των εταίρων, προέβησαν στα εξής:

Α) Επαναλαμβάνουν την υπ’ αριθμόν 118/27-12-2013 πράξη μου ως εξής: 

1. Τροποποιούν το άρθρο 19 του καταστατικού ως προς τη θητεία του διαχειριστή, το οποίο έχει πλέον ως εξής: 

ΑΡΘΡΟ 19 

Η διαχείριση γενικά των εταιρικών υποθέσεων και η δικαστική και εξώδικη εκπροσώπηση της Εταιρίας ανατίθεται για όλη τη διάρκεια της Εταιρίας στον Παναγιώτη Τσουκάπα του Δημόκριτου και της Κυριακούλας, ο οποίος θα ενεργεί για λογαριασμό και στο όνομα της εταιρίας πράξεις διαχείρισης και διάθεσης που σε κάθε περίπτωση ανάγονται στους σκοπούς της εταιρίας και εκπροσωπεί και δεσμεύει την Εταιρία νόμιμα. Η θητεία του είναι αορίστου χρόνου. Ο διαχειριστής δεν λαμβάνει αποζημίωση για τις υπηρεσίες του προς την εταιρία, μπορεί όμως να αποφασίσει διαφορετικά η Συνέλευση των εταίρων. Η διαχείριση ανακαλείται με απόφαση της Συνέλευσης των εταίρων οποτεδήποτε, με την επιφύλαξη της τυχόν αξίωσης για αποζημίωση. Αν ο διαχειριστής ανακληθεί, πεθάνει, παραιτηθεί ή εκπέσει για οποιονδήποτε λόγο από τη διαχείριση, η Συνέλευση αποφασίζει για την αναπλήρωσή του. Ο εξερχόμενος διαχειριστής είναι επανεκλέξιμος. Η εκλογή του διαχειριστή καταχωρείται στο βιβλίο που τηρείται για τις εταιρίες περιορισμένης ευθύνης στο αρμόδιο Πρωτοδικείο, σύμφωνα με το νόμο. Ο διαχειριστής της εταιρίας ευθύνεται για αποζημίωση, απέναντι στην εταιρία, στους εταίρους ή τρίτους από παραβάσεις του παρόντος καταστατικού και του Ν. 3190/1955 ή για πταίσματα κατά τη διαχείρισή του. Η αξίωση των εταίρων και των τρίτων μπορεί να ασκηθεί, εφόσον η Συνέλευση των εταίρων απέρριψε πρόταση για άσκηση αγωγής από την εταιρία ή εφόσον δεν πάρθηκε απόφαση της Συνέλευσης μέσα σε εύλογο χρονικό διάστημα. Η πιο πάνω αξίωση παραγράφεται μετά από πέντε (5) χρόνια. 

2. Η εταιρία με την επωνυμία «PROGRESS ADVISORS ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», καλούμενη κατωτέρω «πωλήτρια εταιρία», δηλώνει ότι εκχωρεί, πωλεί και μεταβιβάζει από τα ανήκοντα σ’ αυτήν εκατόν ογδόντα (180) εταιρικά μερίδια ονομαστικής αξίας τριάντα ευρώ (30€) το καθένα, στον εταίρο Παναγιώτη Τσουκάπα, καλούμενο κατωτέρω «αγοραστή», εξήντα (60) μερίδια έναντι του ποσού των χιλίων πεντακοσίων ευρώ (1.500,00€) που συμφωνήθηκε μεταξύ τους, το οποίο είναι δίκαιο και εύλογο και που κατέβαλε ο αγοραστής στην πωλήτρια εταιρία προηγουμένως και εκτός του γραφείου μου, όπως ομολόγησαν και τα δύο συμβαλλόμενα μέρη. Η πωλήτρια εταιρία, όπως παρίσταται και εκπροσωπείται στο παρόν, δήλωσε ότι εγγυάται και υπόσχεται τα εταιρικά μερίδια που μεταβιβάζει με το συμβόλαιο αυτό, ελεύθερα από κάθε άλλη μεταβίβαση, κατάσχεση, εκνίκηση τρίτου και από κάθε άλλη φιλονικία, διένεξη και από κάθε άλλο νομικό ελάττωμα, ότι παραιτείται από κάθε άλλο δικαίωμά της προσβολής ή διάρρηξης του συμβολαίου αυτού, για οποιοδήποτε λόγο τυπικό ή ουσιαστικό και απεκδύεται από κάθε δικαίωμά της στα μερίδια αυτά, αποκαθιστώντας τον αγοραστή τέλειο κύριο και αποκλειστικό νομέα και κάτοχό τους. Αυτός έχει τη δυνατότητα και το δικαίωμα από σήμερα να τα διακατέχει, νέμεται και διαθέττει όπως θέλει και κατ’ απόλυτο δικαίωμα ιδιοκτησίας. Ο αγοραστής δήλωσε ότι έχει πλήρη γνώση του Καταστατικού της εταιρίας, κατέβαλε στην πωλήτρια ολόκληρο το τίμημα των χιλίων πεντακοσίων ευρώ (1.500,00€) με τον τρόπο που αναφέρθηκε παραπάνω και παρέλαβε τα εξήντα (60) εταιρικά μερίδια στην άμεση και αποκλειστική κυριότητα, νομή και κατοχή του, αποδεχόμενος ρητά τις αντίστοιχες υποχρεώσεις του έναντι της εταιρίας, οι οποίες απορρέουν από αυτά τα εταιρικά μερίδια. 

3. Αυξάνουν το κεφάλαιο τη εταιρίας κατά εκατόν τριάντα δύο χιλιάδες ευρώ (132.000,00€), το οποίο μετά και τη μεταβίβαση των εξήντα (60) εταιρικών μεριδίων από την εταιρία με την επωνυμία «PROGRESS ADVISORS ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» στον Παναγιώτη Τσουκάπα, καταβλήθηκε από τους εταίρους ως εξής: α) από την εταιρία με την επωνυμία «PROGRESS ADVISORS ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» καταβλήθηκε το ποσό των είκοσι έξι χιλιάδων τετρακοσίων ευρώ (26.400,00€), και β) από τον Παναγιώτη Τσουκάπα καταβλήθηκε το ποσό των εκατόν πέντε χιλιάδων εξακοσίων ευρώ (105.600,00€). Έτσι το κεφάλαιο της εταιρίας από δέκα οκτώ χιλιάδες ευρώ (18.000,00€) ανέρχεται πλέον στο ποσό των εκατόν πενήντα χιλιάδων ευρώ (150.000,00€), διαιρείται σε πέντε χιλιάδες (5.000) εταιρικά μερίδια ονομαστικής αξίας τριάντα ευρώ (30€) το καθένα, στο οποίο οι άνω εταίροι μετέχουν ως εξής: α) η εταιρία με την επωνυμία «PROGRESS ADVISORS ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» με χίλια (1.000) εταιρικά μερίδια συνολικής αξίας τριάντα χιλιάδων ευρώ (30.000€), και β) ο Παναγιώτης Τσουκάπας με τέσσερις χιλιάδες (4.000) εταιρικά μερίδια συνολικής αξίας εκατόν είκοσι χιλιάδων ευρώ (120.000€). 

Β) Κωδικοποιούν το καταστατικό της εταιρίας «VIRTUAL ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ».
Με Εντολή Προέδρου
Η Αν. Προϊσταμένη τμήματος

